L 282/558
SL
Uradni list Evropske unije
31.10.2022
2.
Deli strojev (razen izdelkov iz opombe 1 k temu oddelku, opombe 1 k poglavju 84, opombe 1 k poglavju 85 in delov izdelkov iz tar. št.
8484, 8544, 8545, 8546 in 8547) se uvrščajo po teh pravilih: (a) deli izdelkov iz katere koli tarifne številke poglavja 84 ali 85 (razen tar. št.
8409, 8431, 8448, 8466, 8473, 8487, 8503, 8522, 8529, 8538, in 8548) se uvrščajo pod svoje ustrezne tarifne številke; (b) drugi deli, ki so uporabni samo ali zlasti s posebno vrsto strojev ali z več vrstami strojev, ki se uvrščajo pod isto tarifno številko (vključno s stroji, ki se uvrščajo pod tar. št.
8479 ali 8543), se uvrščajo skupaj s takimi stroji ali pod tar. št.
8409, 8431, 8448, 8466, 8473, 8503, 8522, 8529 ali 8538.
Če se ti deli prav tako lahko uporabljajo zlasti z izdelki iz tar. št.
8517 in 8525 do 8528, se uvrščajo pod tar. št.
8517, deli, ki se lahko uporabljajo samo ali zlasti z izdelki iz tar. št.
8524, pa se uvrščajo pod tar. št.
8529; (c) vsi drugi deli se uvrščajo pod eno izmed naslednjih tar. št.
8409, 8431, 8448, 8466, 8473, 8503, 8522, 8529 ali 8538 ali, če to ni mogoče, pod tar. št.
8487 ali 8548. 3.
Če ni drugače določeno, se kombinirani stroji, ki so sestavljeni iz dveh ali več strojev, tako da tvorijo integralno celoto, in drugi stroji, zasnovani za opravljanje dveh ali več dopolnilih ali alternativnih funkcij, uvrščajo tako, kot da bi imeli samo tisto komponento ali kot da bi predstavljali samo tisti stroj, ki opravlja glavno funkcijo. 4.
Kadar je stroj (vključno s kombinacijo več strojev) sestavljen iz več komponent (ločenih ali med seboj povezanih s cevmi, transmisijskimi napravami, električnimi kabli ali drugimi napravami), katerih namen je, da skupaj prispevajo k jasno opredeljeni funkciji iz posamezne tarifne številke poglavja 84 ali 85, se vse komponente štejejo za celoto in uvrščajo pod tisto tarifno številko, ki ustreza funkciji celote. 5.
Z izrazom „stroj“ v teh opombah so mišljeni kateri koli stroj, naprava, postroj, oprema, aparat ali pripomoček, navedeni pod tarifnimi številkami poglavja 84 ali 85. 6.
(A) Po vsej nomenklaturi so z izrazom „električni in elektronski odpadki in ostanki“ mišljeni električni in elektronski sklopi, plošče tiskanih vezij ter električni ali elektronski izdelki, ki: (a) niso uporabni za svoj prvotni namen zaradi loma, rezanja ali drugih postopkov ali iz ekonomskih razlogov niso primerni za popravilo, obnovo ali prenovo, s katerim bi postali spet uporabni za prvotni namen; ter (b) niso pakirani ali poslani tako, da bi bili posamezni izdelki zaščiteni pred poškodbami med prevozom, nakladanjem in razkladanjem.
(B) Mešane pošiljke „električnih in elektronskih odpadkov in ostankov“ ter drugih odpadkov in ostankov se uvrščajo pod tar. št. 8549.
(C) Ta oddelek ne obsega komunalnih odpadkov, kot so opredeljeni v opombi 4 k poglavju 38.
Dodatne opombe 1.
Orodje, ki je potrebno za sestavljanje ali vzdrževanje strojev, se uvrsti skupno s temi stroji, če se uvaža skupaj z njimi.
Zamenljivo orodje, ki se uvozi skupaj s stroji, se tudi uvršča skupaj z njimi, če tvori del običajne opreme za stroje in se običajno prodaja z njimi. 2.
Če carinski organ tako zahteva, mora deklarant deklaraciji priložiti tudi ilustriran dokument (na primer navodila, prospekt, stran iz kataloga, fotografijo), v katerem je normalen opis stroja, njegova raba in poglavitne značilnosti ter, glede na to, ali gre za stroj v razstavljenem ali sestavljenem stanju, načrt sestavljanja in seznam vsebine posameznih zavojev. 3.
Določila splošnega pravila 2(a) se na zahtevo deklaranta in pod pogoji, ki jih določijo pristojni organi, prav tako lahko uporabijo, kadar gre za uvoz strojev v ločenih pošiljkah.